
Пән мұғалімі: ????? 
Түсінік хат


2025-2026 оқу жылында мектепке дейінгі ұйымдарда қазақ тілін оқыту  процесі төмендегі нормативті-құқықтық  құжаттарын басшылыққа алып, ұйымдастырылады.
Қазақстан Республикасы Білім және ғылым министрінің 2022 жылғы 3 тамыздағы № 348  «Білім берудің барлық деңгейінің  мемлекеттік жалпыға міндетті білім беру стандарттарының бекіту туралы» бұйрығымен бекітілген Мектепке дейінгі тәрбие мен оқытудың мемлекеттік жалпыға міндетті стандарты;
Қазақстан Республикасы Білім және ғылым министрінің 2012 жылғы 20 желтоқсандағы  № 557 «Мектепке дейінгі тәрбие мен оқытудың үлгілік оқу жоспарларын бекіту туралы» бұйрығына өзгерістер енгізу туралы Қазақстан Республикасы Оқу-ағарту министрінің  2022  жылғы 9 қыркүйегіндегі №394 бұйрығынан 3- қосымшасы;
«Мектепке дейінгі тәрбие мен оқытудың үлгілік оқу бағдарламаларын бекіту туралы» Қазақстан Республикасы Білім және Ғылым министрінің міндетін атқарушының 2016 жылғы 12 тамыздағы №499 бұйрығымен  бекітілген Мектепке дейінгі тәрбие мен оқытудың үлгілік оқу бағдарламасына ( Қазақстан Республикасы Оқу-ағарту министрінің 2022 жылғы 14 қазандағы № 422 бұйрығына  қосымша ( бұдан әрі-  Үлгілік оқу бағдарламасы) сәйкес жүзеге асырады. Қазақстан Республикасының мектепке дейінгі ұйымдары мен мектепалды сыныптарында 2025-2026 оқу жылында тәрбиелеу – білім беру процесін ұйымдастыру туралы әдістемелік нұсқау хаты. Балаларды ерте дамыту институтының Ғылыми-әдістемелік кеңесінің шешімімен ұсынылады (2023 жылғы 26 шілдедегі 7 хаттама).

Тіл үйрену мектеп жасына дейінгі кезеңнен басталады. Мектепке дейінгі балалық шақта мемлекеттік тілді ерте үйрену баланың жеке басының үйлесімді дамуына ықпал етеді.
Қазақстан Республикасының Конституциясына сәйкес мемлекеттік тіл қазақ тілі болып табылады. Мемелекет басшысы Қасым-Жомарт Тоқаевтың Қазақстан халқына «Халық бірлігі және жүйелі реформалар-ел өркендеуінің берік негізі» Жолдауында: «Болашағын Отанымызбен байланыстыратын әрбір азамат қазақ тілін үйренуге ден қоюға тиіс. Бұл отаншылдықтың басты белгісі деуге болады» -деп, атап көрсетті.
Қазақстан Республикасының тәуелсіздігі ұлттық бірегейлікті сақтауда маңызды рөл атқарады. Өзінің ұлттық мәдениетін, ата-бабаларының салт- дәстүрін сақтауға және дамытуға деген ұмтылыс ана тілін үйренудегі ұлттық сана-сезімнің айқын дәлелі.
Әр түрлі ұлт өкілдерінің балаларына мемлекеттік тілді үйрету тілдік сананың жаңа жүйесін қалыптастырудың күрделі процесі болып табылады. Балаларда әлеуметтік қарым-қатынастың алғашқы дағдылары құрдастарымен қарым-қатынас кезінде қалыптасады. Мектепке дейінгі ұйымдар балаларды сөйлеуге үйретуде маңызды рөл атқарады.
Тілдерді ерте жастан үйрету баланың зияткерлік қабілетін дамытуға сонымен қатар, балаларды мемлекеттік тілге және өз елінің мәдениетіне баулуға мүмкіндік береді.
ҚР   мектепке   дейінгі   тәрбие   мен   оқытудың  мемлекеттік   жалпыға міндетті стандарты балаларға 3 жастан бастап қазақ тілін оқытуды көздейді.
Балаларға мемлекеттік тілді үйрету ұйымдастырылған іс- әрекетте, күнделікті әрекеттер де ойын түрінде жүзеге асырылады. Ойын-жетекші әрекет және балаларды дамытудың негізгі құралы.
Мектеп жасына дейінгі балалардың сөйлеуін дамытуда сөздік қорын қалыптастыру, оны белсенді түрде байыту, дыбыстық мәдениетті жетілдіру, мәнерлі де, мәдениетті сөйлеуін тәрбиелеу, тілдің грамматикалық құрылымын, ауызекі сөйлеуді қалыптастыру қарастырылады.


Ана  тілге  деген  қызығушылықты  қалыптастырудың  негізгі  педагогикалық
шарттары:
- қазақ халқының мәдениеті мен тұрмысы туралы мәліметтер беру
. балаларды  ұлттық мерекелермен, салт-дәстүрлермен, ұлттық тағамдармен, киімдермен, халық және әдеби ертегілердің кейіпкерлерімен таныстыру.
- Қазақстан Республикасының мемлекеттік тіліне қызығушылық пен құрметке баулу
- тәрбиеленушілермен оқу қызметтерін  ойын түрінде - саяхат, саусақ, үстел үсті театрларын қолдана отырып, театрландырылған қойылымдар түрінде өткізу
- ауызекі сөйлеуді, дыбыстарды анық айтуды дамыту үшін: мнемосызбалар, мнеможолдар, сөз ұйқастары, санамақтар, тақпақтар, сергіту сәттерін қолдану.
«Қазақ тілі» ұйымдастырылған оқу қызметі барысында балаларға қарапайым әндер айтқызуға, халық ойындарын ойнатып, қазақ халық ертегілері бойынша қуыршақ қойылымдарын көрсету.
- балаларға мемлекеттік тілді үйретуде  инновациялық әдістер мен технологияларды қолдану.
                                                                                 Мақсат - міндеттері:                    
- өздігінен сөйлеуге сұранысын қалыптастыру;
- балалардың іс-әрекетінің түрлі нысандары мен түрлерінде ауызша сөйлеуін дамыту;
- дидактикалық және дамытушы ойындар мен жаттығуларды қолдану арқылы сөздік қорын байыту;
- Қазақстан халқының салт-дәстүрлерімен, мәдениетімен
таныстыру;
-қарым-қатынас мәдениетіне, көркем қабылдау мен эстетикалық
талғамға тәрбиелеу.
-Сөйлеудің дыбыстық мәдениеті





















	Айы
	Ұйымдастырылған іс-әрекеттің міндеттері

	Қыркүйек
	Тілдік дамытушы орта: Ұжымдық әңгімеге қатысуға үйрету. Балалардың іс-әрекетінде өзінің және құрдастарының әрекетін түсіндіруге және дәлелдеуге баулу. 
Сөйлеудің дыбыстық мәдениеті: Қазақ тіліне тән қ дыбысын жеке және сөз ішінде анық айтуды үйрету. 
Сөздік қор: Туыстық қарым-қатынасты білдіретін сөздерді («сіңлі», «жеңге», «жезде») үйрету, өзінің отбасы туралы айтуға баулу. 

	Қазан
	Сөздік қор: Жаңылтпаштарды жаттауға баулу.Кітаптан ертегілер оқып беруде олардың мазмұнын дұрыс қабылдауға, кейіпкерлеріне жанашырлық танытуға, кейіпкерлердің іс-әрекетіне өз ойын білдіруге баулу. 
Тілдік дамытушы орта: Сөйлесу барысында әңгімелесушінің назарын өзіне  аударту үшін интонациямен сөйлеу мәнерін өз бетінше қолдануды үйрету. 
Тілдік дамытушы орта:Айналасындағы өзін қоршаған ортадан тыс заттар мен құбылыстар, оқиғалар туралы ақпараттарды алуға және оларды талқылауға мүмкіндік беру. 

	Қараша
	Байланыстырып сөйлеу: Сурет бойынша дейінгі және кейінгі оқиғаны ойлап табуға баулу. Сөйлеуде тыныс алуды үйрету.
Сөздік қор: Төрт түлікті бағатын адамдардың кәсіпшілік атауларын («қойшы», «жылқышы», «түйеші», «сиыршы») таныстыру, олардың еңбегімен байланыстылығын түсіндіру. Төрт түлік иелерінің төлдерді  қалай шақыратынын балаларға айтқызып үйрету. 
Сөйлемнің дыбыстық мәдениеті: Қазақ тіліне тән ө,ү дыбыстарын сөз ішінде дұрыс айтуға машықтандыру. 
Сөздік қор: Жұмбақтар шешкізу.

	Желтоқсан
	Байланыстырып сөйлеу: Бұрыннан таныс немесе бейтаныс ертегілер мазмұнын иллюстрациялар бойынша өз бетінше ретімен қайталап айтуды үйрету.
 Сөздік қор: Шығарманы жеткізуде оның мазмұны мен сипатына сәйкес  интонациямен, үзілістерді, логикалық екпінді қолданып, мәнерлеп айтуға баулу.
Тілдің грамматикалық құрылымы: Етістіктің болымсыз түрін немесе есім сөздермен қолданылатын «емес» шылауын қолданып, жай, жайылма сөйлемдер құрып, өз ойын жеткізе білуге баулу. 
Сөйлеудің дыбыстық мәдениеті: Ұ дыбысын сөз ішінде, жеке анық айту дағдысын қалыптастыру. 
Байланыстырып сөйлеу: Ойыншықтар мен заттарды 4-5 сөйлеммен сипаттауды үйрету.

	Қаңтар 
	Сөздік қор:Қоршаған ортадағы жануарлардың, табиғат құбылыстарының атауларын білдіретін сөздерді түсіну және атау дағдыларын қалыптастыру. 
Сөйлеудің дыбыстық мәдениеті: Артикуляциялық, дауыс аппаратын, фонематикалық естуді, анық және қалыпты қарқынмен сөйлеуді дамыту. 
Сөздік қор: Көркем шығармалар оқып беруде олардың мазмұнын дұрыс қабылдауға, кейіпкерлеріне жанашырлық танытуға, кейіпкерлердің іс-әрекетіне өз ойын білдіруге баулу.


	Ақпан
	Байланыстырып сөйлеу: Өзінің тәжірибесіне сүйеніп, суреттер бойынша әңгіме құрастыруға баулу. 
Тілдің грамматикалық құрылымы: Сөздерді тәуелдеп, жіктеп қолдана білуді үйрету. Шағын шығармалардың мазмұнын иллюстрациялар бойынша өз бетінше ретімен қайталап айтуды үйрету.
  Сөздік қор: Жұмбақтар шешкізу. 
Тілдік дамытушы орта: Бейнелеу құралдарын қолдана отырып, еркін ойындарда, сахналық қойылымдарда адамдар мен жануарлардың эмоционалды көңіл-күйін жеткізе білуге баулу. 
Сөздік қор: Еркін ойындарда кейіпкерлердің бейнесін басқа қырынан көрсете білуді үйрету. 

	Наурыз 
	Сөздік қор: Қоршаған ортадағы заттардың, өсімдіктердің, құстардың табиғат құбылыстарының, тұрмыстық заттардың атауларын білдіретін сөздерді түсіндіру. 
Сөйлеудің дыбыстық мәдениеті: Қазақ тіліне тән  і дыбысын жеке және сөз ішінде анық айтуды үйрету.
 Байланыстырып сөйлеу: Қарым-қатынас барысында балаларды қойылған сұрақтардың сипатына сәйкес лепті сөйлемдермен жауап беруге баулу.

	Сәуір 
	Байланыстырып сөйлеу: Қарым-қатынас барысында балаларды қойылған сұрақтардың сипатына сәйкес хабарлы, бұйрықты сөйлемдермен жауап беруге баулу. Өзі мен құрдастарының жауабындағы қателіктерді және жауаптың дұрыстығын ажырата білуді, дұрыс жауабын ұсынуды, Неге? Не үшін? деген сұрақтарды қоюды, еркін диалог құруды, талқылауды үйрету. 
Сөйлеудің дыбыстық мәдениеті: Қазақ тіліне тән  ғ дыбысын жеке және сөз ішінде анық айтуға баулу. 
Сөздік қор: Шағын өлеңдер, тақпақтар, санамақтар жаттатқызу.

	Мамыр
	Тілдің грамматикалық құрылымы: Өз ойын жай және жайылма сөйлемдермен жеткізуге мүмкіндік беруге баулу. Сөздерді септеп қолдана білуге үйрету.  
Сөздік қор: Отбасындағы қызықты оқиғалар туралы әңгімелеуге отбасылық мерекелер, салт-дәстүрлер туралы айтуға үйрету. Туыстық қарым-қатынасты білдіретін сөздерді  («нағашы», «жиен», «бөле»). Тыңдалған шығарма кейіпкерлерінің бейнесін сахналық қойылымдарда жеткізе білуге баулу.
Тілдік дамытушы орта: Әңгімелесушінің сөзін бөлмей, кезекпен сөйлеуге дағдыландыру. 




